বাংলাদেশের আন্তর্জাতিক স্বীকৃতি
১৯৭১ সালের মার্চে শেখ মুজিবুর রহমান স্বাধীনতা ঘোষণার পর ভারত বাংলাদেশের স্বাধীনতা সংগ্রামে বৈশ্বিক জনমত গড়ে তোলাতে রাজনৈতিক, গণতান্ত্রিক এবং মানবিক সাহায্যের জন্য বিশ্বব্যাপী প্রচারণা শুরু করে। বাঙালীদের উপর পাকিস্তানিদের অত্যাচারের বিরুদ্ধে জনসচেতনতা গড়ে তুলতে ভারতের প্রধান মন্ত্রী ইন্দিরা গান্ধী পৃথিবীর বিভিন্ন দেশে সফর করেন। যুদ্ধের দিকে বৈশ্বিক দৃষ্টি আকর্ষণ এবং ভারতের পক্ষে সামরিক কর্মকাণ্ড বিশ্লেষণ, যুদ্ধের পরে গুরুত্বপূর্ণ পদক্ষেপ হিসেবে প্রমাণিত হয়। এমনকি, পাকিস্তানের পরাজয়ের পর, সদ্য স্বাধীন হওয়া বাংলাদেশের স্বীকৃতিতে তৎক্ষণাৎ ভূমিকা রাখে।
হিলির যুদ্ধ
বাংলাদেশ-ভারত যৌথ বাহিনীর এই সেক্টরে ভারতীয় সেনাবাহিনী অংশ গ্রহণ করে। মেজর জেনারেল লছমন সিংয়ের নেতৃত্বে ২০ ভারতীয় মাইউন্টেইন ডিভিশন নিয়ে ভারতীয় বাহিনী অংশগ্রহণ করেছিল। এতে ছিল ৬৬-বিগ্রেড, ১৬৫-বিগ্রেড, ২০২-বিগ্রেড ও ৩৪০-বিগ্রেড (সকল পদাতিক সৈন্য), ৩-আর্মড বিগ্রেড, ৪৭১-ইঞ্জিনিয়ার বিগ্রেড এবং অতিরিক্ত ৩৩ কর্প আর্টিলারি সমৃদ্ধ ২টি আর্টিলারি বিগ্রেড এর সমন্বয়। স্থল সৈন্যরা রকেট, বন্দুক ও ১০০ পাউন্ডের বোমা দ্বারা সজ্জিত ভারতীয় বিমান বাহিনী দ্বারা আকাশ পথে সাহায্য লাভ করে, যা উত্তরাঞ্চলের আকাশপথের দখল নিয়েছিল।